ఒకే రోజు రూ.990 పెరుగుదలపది గ్రాముల ధర 31,350కి చేరికన్యూఢిల్లీ/ముంబై : అంతర్జాతీయ మార్కెట్ల ప్రభావం, దేశీయ డిమాండ్తో బంగారం ధరలు శరవేగంగా పరుగులు తీస్తున్నాయి. న్యూఢిల్లీ బులియన్ మార్కెట్లో శుక్రవారం పది గ్రాముల (99.9 శాతం స్వచ్ఛత) బంగారం ధర ఒక్క రోజులోనే 990 రూపాయలు పెరిగి 31,350 రూపాయలకు చేరుకుంది. ఈ ఏడాదిలో బంగారం ధర ఒక్క రోజులోనే ఇంతగా పెరగడం ఇదే మొదటిసారి. డాలర్ తీవ్రంగా బలహీన పడటం, ఉత్తర కొరియా, అమెరికా మధ్య నెలకొన్న యుద్ధ వాతావరణం తదితర అంశాలతో అంతర్జాతీయ మార్కెట్లో బంగారం ధరలు జోరందుకున్నాయి. ఇన్వెస్టర్లు స్టాక్ మార్కెట్ల నుంచి తమ పెట్టుబడులను బంగారంలోకి తరలిస్తున్నారు. దీంతో పసిడి ధరల ఆజ్యం పోసినట్టవుతోంది. ఇక న్యూఢిల్లీ మార్కె ట్లో బంగారం ధర 10 నెలల గరిష్ఠ స్థాయికి చేరుకుంది. ఇక్కడి మార్కెట్లో కిలో వెండి ధర 42,000 రూపాయల స్థాయికి చేరుకుంది.పారిశ్రామిక డిమాండ్ ఇందుకు ప్రధాన కారణం. ముంబై మార్కెట్ విషయానికొస్తే.. 99.9 శాతం స్వచ్ఛత కలిగిన పది గ్రాముల బంగారం ధర 235 రూపాయలు పెరిగి 11 నెలల గరిష్ఠ స్థాయిలో 30,510 రూపాయలను చేరుకుంది. 99.5 శాతం స్వచ్ఛత కలిగిన బంగారం ధర కూడా ఇదే స్థాయిలో పెరిగి 30,360 రూపాయలకు చేరింది. కిలో వెండి ధర 500 రూపాయల పెరుగుదలతో 41,240 రూపాయలకు చేరింది.  అంతర్జాతీయ మార్కెట్లో ఔన్స్ బంగారం ధర 0.31 శాతం పెరిగి 1,352.80 డాలర్లకు చేరుకుంది. 2016 సెప్టెంబర్ తర్వాత మళ్లీ ఈ గరిష్ఠ స్థాయికి బంగారం ధర చేరుకుంది. ఔన్స్ వెండి ధర 18.18 డాలర్ల స్థాయిలో కదలాడుతోంది.
oke roju roo.990 perugudalapadi graamula dhara 31,350ki cherikanyudilli/mumbai : antarjaatiiya marketla prabhaavam, desheeya demandtho bangaram dharalu saravegamgaa parugulu teestunnaayi. newdhilly bulian marketlo sukravaaram padi graamula (99.9 saatam swachchata) bangaram dhara okka rojulone 990 roopaayalu perigi 31,350 roopaayalaku cherukundi. ee edaadilo bangaram dhara okka rojulone intagaa peragadam ide modatisaari. dalar teevramgaa balaheena padatam, uttara koria, america madhya nelakonna yuddha vaataavaranam taditara amsaalatoe antarjaatiiya marketlo bangaram dharalu jorandukunnayi. investerlu stack marketla nunchi tama pettubadulanu bangaaramloki taralistunnaaru. deentho pasidi dharala aajyam posinattavutondi. ika newdhilly marke tlo bangaram dhara 10 nelala garishta sthaayiki cherukundi. ikkadi marketlo kilo vendi dhara 42,000 roopaayala sthaayiki cherukundi.paarisraamika demand induku pradhaana kaaranam. mumbai market vishayaanikoste.. 99.9 saatam swachchata kaligina padi graamula bangaram dhara 235 roopaayalu perigi 11 nelala garishta sthaayilo 30,510 roopaayalanu cherukundi. 99.5 saatam swachchata kaligina bangaram dhara kuudaa ide sthaayilo perigi 30,360 roopaayalaku cherindi. kilo vendi dhara 500 roopaayala perugudalato 41,240 roopaayalaku cherindi.  antarjaatiiya marketlo ouns bangaram dhara 0.31 saatam perigi 1,352.80 daalarlaku cherukundi. 2016 september tarvaata malli ee garishta sthaayiki bangaram dhara cherukundi. ouns vendi dhara 18.18 dalarla sthaayilo kadalaadutondi.